6. ΝΟΜΟΘΕΤ. ΔΙΑΤΑΓΜΑ υπ’ αριθ. 1130 της 31 Μαρτ. /6 Απρ. 1972 (ΦΕΚ Α΄ 48) Περί καταργήσεως του Νοσηλευτηρίου Τραχωματικών Παίδων Θήρας και μετονομασίας των Αντιραχωματικών Ιατρείων και Αντιραχωματικών Σταθμών. Κατάργησις Νοσηλευτηρίου Τραχωματικών  Παίδων. Άρθρ.1.-Το εν τη Νήσω Θήρα του Νομού Κυκλάδων Νοσηλευτήριον Τραχωματικών Παίδων, ιδρυθέν δια του Ν.Δ. 2669/1953 «περί ιδρύσεως Νοσηλευτηρίου Τραχωματικών Παίδων» ως και τα δια του άρθρ. 16 του Β.Δ/τος της 27 Μαρτ. 1954 «περί οργανώσεως του εν Θήρα Νοσηλευτηρίου Τραχωματικών Παίδων» ως τούτο ετροποποιήθη και συνεπληρώθη δια του από 15 Απρ. 1958 Β.Δ/τος «περί αναμορφώσεως του Οργανισμού του Νοσοκομείου Τραχωματικών Παίδων» συσταθέντα ως παραρτήματα του Ιδρύματος εις τας Κοινότητας Εμπορείου, Φοινικίας, Βουρβούλου, Μεγαλοχωρίου και Επισκοπής Γωνιάς της νήσου Θήρας αντιτραχωματικά Ιατρεία καταργούνται. Περιουσία καταργουμένου Νοσηλευτηρίου και  παραρτημάτων αυτού Άρθρ.2.-1.Το δια του υπ’ αριθ. 45024/1965 παραχωρητηρίου του Υπουργείου Οικονομικών παραχωρηθέν εις το Νοσηλευτήριον Τραχωματικών Παίδων Θήρας οικόπεδον εκτάσεως 6750 τ.μ. μετά του επ’ αυτού εγκατεστημένου ξυλίνου Νοσοκομειακού Περιπτέρου, παραχωρείαι κατά χρήσιν άνευ αποζημιώσεως επί 30ετίαν εις την Ιεράν Μητρόπολιν Θήρας δια κοινής αποφάσεως των Υπουργών Οικονομικών και Κοινωνικών Υπηρεσιών υπό τον όρον ότι θέλει αύτη ανεγείρη επ’ αυτού εντός εξαετίας από της παραχωρήσεως κτίριον οικοτροφείου, άλλως η παραχώρησις θεωρείται ανακληθείσα από της λήξεως της τασσομένης προθεσμίας, του οικοπέδου μετά των επ’ αυτού συστατικών πραγμάτων και εγκαταστάσεων περιερχομένου αυτοδικαίως εις την κυριότητα του Δημοσίου, της μη πληρώσεως του όρου διαπιστουμένης δια πράξεως της αρμοδίας υπηρεσίας του Υπουργείου Κοιν. Υπηρεσιών. 2.Ο εν γένει εξοπλισμός του δια του άρθρ. 1 καταργουμένου Νοσηλευτηρίου διατίθεται δι’ αποφάσεως του Υπουργού Κοινωνικών Υπηρεσιών εις Νοσηλευτικά Ιδρύματα, ή τοιαύτα Κοινωφελούς σκοπού Δημοσίου ή Ιδιωτικού Δικαίου. 3.Ο εν γένει εξοπλισμός των δια του άρθρ. 1 καταργουμένων παραρτημάτων του Νοσηλευτηρίου Τραχωματικών Παίδων περιέρχεται εις τα κατά την παρ. 1 του άρθρ. 5 ιδρυόμενα οφθαλμολογικά Ιατρεία. Τακτοποίησις Προσωπικού Άρθρ.3.-1.Το εν καταργουμένω δια του άρθρ. 1 του παρόντος Νοσηλευτηρίω Τραχωματικών Παίδων υπηρετού προσωπικόν δι’ αποφάσεως του επί των Κοινωνικών Υπηρεσιών Υπουργού, τακτοποιείται ως ακολούθως: α)Το νοσηλευτικόν προσωπικόν εντάσσεται εις τας δια του άρθρ. 5 του παρόντος συνιστωμένας θέσεις των οφθαλμολογικών Ιατρείων τη αιτήσει των ενδιαφερομένων υποβαλλομένη εντός 2 μηνών από της ισχύος του παρόντος και μετά προηγουμένην κρίσιν του οικείου Υπηρεσιακού Συμβουλίου, κατά τας διατάξεις του Ν.Δ. 3097/1954 «περί τροποποιήσεως και συμπληρώσεως του υπ’ αριθ. 2592/53 Ν.Δ/τος περί οργανώσεως της Ιατρικής Αντιλήψεως». β)Το λοιπόν προσωπικόν μετατάσσεται εις κενάς θέσεις ετέρων νοσηλευτικών ιδρυμάτων, τη αιτήσει των ενδιαφερομένων υποβαλλομένη εντός 2 μηνών από της ισχύος του παρόντος και μετά προηγουμένην κρίσιν του οικείου Υπηρεσιακού Συμβουλίου, κατά τας διατάξεις του Ν.Δ. 3097/1954 «περί τροποποιήσεως και συμπληρώσεως του υπ’ αριθ. 2592/53 Ν.Δ/τος περί οργανώσεως της Ιατρικής Αντιλήψεως», ή εν ελλείψει τοιούτων, τοποθετείται ως υπεράριθμον καταλαμβάνον τας πρώτας κενωθησομένας θέσεις του εις ο τοποθετείται ιδρύματος. 2.Οι μη δι’ οιονδήποτε λόγον εντασσόμενοι ή μετατασσόμενοι απολύονται λόγω καταργήσεως θέσεως, καταβαλλομένης αυτοίς της υπό των ισχυουσών διατάξεων αποζημιώσεως. Μετονομασία Αντιτραχωματικών Ιατρείων και Αντιτραχωματικών Σταθμών Άρθρ.4.-1.Τα δια των διατάξεων των άρθρ. 9 και 10 του Α.Ν. 1792/1939 «περί διοργανώσεως του Αγώνος κατά του τραχώματος και των λοιπών μεταδοτικών νόσων των οφθαλμών» ιδρυθέντα Αντιτραχωματικά Ιατρεία, ως ταύτα καθωρίσθησαν εις Αντιτραχωματικά Ιατρεία και Αντιτραχωματικούς Σταθμούς δια του άρθρ. 29 του Β.Δ/τος υπ’ αριθ. 84/1965 «περί οργανώσεως του Υπουργείου Υγιεινής» μετονομάζονται εφ’ εξής ως ακολούθως: α)Τα Αντιτραχωματικά Ιατρεία εις Οφθαλμολογικά Ιατρεία Α΄ τάξεως και β)Οι Αντιτραχωματικοί Σταθμοί εις Οφθαλμολογικά Ιατρεία Β΄ τάξεως. Ίδρυσις Οφθαλμολογικών Ιατρείων Άρθρ.5.-1.Εν τη Νήσω Θήρα ιδρύονται 4 Οφθαλμολογικά Ιατρεία, εξ ων έν Α΄ τάξεως με έδραν την Κοινότητα Θήρας και 3 Β΄ τάξεως με έδρας τας Κοινότητας Εμπορείου, Οίας και Πύργου, λειτουργούντα και διεπόμενα εφεξής υπό των διατάξεων των περί ων το άρθρ. 4 Οφθαλμολογικών Ιατρείων. 2.Εις τα εν τη προηγουμένη παραγράφω ιδρυόμενα Ιατρεία συνιστώνται: Μία θέσις Ιατρού-Οφθαλμολόγου του Κλάδου  Α5 της Α΄ Κατηγορίας  επί βαθμώ 6ω-4ω και πέντε (Μετά την σελ. 484) Σελ. 484,01 Τεύχος 458-Σελ. 111 Τραχώματα 34.Ε.ι.6 θέσεις βοηθών Νοσοκόμων του Κλάδου Γ5 κατανεμόμεναι ως ακολούθως: Μία θέσις Ιατρού-Οφθαλμολόγου και δύο θέσεις βοηθών Νοσοκόμων εις το Ιατρείον Α΄ τάξεως και ανά μία θέσις βοηθού νοσοκόμου εις τα λοιπά τρία ιατρεία Β΄ τάξεως. 3.Δι’ αποφάσεως του Υπουργού Κοινωνικών Υπηρεσιών, δημοσιευομένης δια της Εφημερίδος της Κυβερνήσεως, δύναται να καταργούνται ή συγχωνεύονται τα κατά την παρ. 1 Οφθαλμολογικά Ιατρεία. 4.Αι εν τη παρ. 2 του παρόντος άρθρου θέσεις βοηθών Νοσοκόμων καταργούνται άμα τη αποχωρήσει εκ της υπηρεσίας, δι’ οιονδήποτε λόγον, των κατεχουσών ήδη ταύτας, εξαιρέσει των υπηρετουσών εις θέσεις νοσοκόμων παρά τω Οφθαλμολογικώ Ιατρείω Θήρας. Καταργούμεναι διατάξεις Άρθρ.6.-Το Ν.Δ. 2669/1953 «περί ιδρύσεως Νοσηλευτηρίου Τραχωματικών Παίδων», το άρθρ. 16 του Β.Δ/τος της 27.3.1954 «περί οργανώσεως του εν Θήρα Νοσηλευτηρίου Τραχωματικών Παίδων» και το από 15 Απρ. 1958 Β.Δ/μα «περί αναμορφώσεως του Οργανισμού του Νοσοκομείου Τραχωματικών Παίδων Θήρας» καταργούνται. Χρόνος ισχύος Άρθρ.7.-Η ισχύς του παρόντος άρχεται μετά παρέλευσιν μηνός από της δημοσιεύσεώς του εις την Εφημερίδα της Κυβερνήσεως. Σελ. 484,02 Τεύχος 458-Σελ. 112 34.Ε.ι.6 Τραχώματα 